2021. gada 2. jūnijā Rīkojums Nr. 379

Rīgā (prot. Nr. 45 38. §)

**Par Madonas novada pašvaldības nekustamā īpašuma "V879–Siliņi" pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Madonas novada pašvaldības īpašumā esošo nekustamo īpašumu "V879–Siliņi" (nekustamā īpašuma kadastra Nr. 7062 008 0146) – zemes vienību (zemes vienības kadastra apzīmējums 7062 008 0146) 0,45 ha platībā un inženierbūvi ceļu (būves kadastra apzīmējums 7062 008 0146 001) – Kalsnavas pagastā, Madonas novadā (turpmāk – nekustamais īpašums).

2. Zemkopības ministrijai nekustamo īpašumu:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Madonas novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

Ministru prezidents A. K. Kariņš

Zemkopības ministrs,

ekonomikas ministra

pienākumu izpildītājs K. Gerhards